[{"text_idx": "#000000", "text": "Y camau nesaf yn cael eu cymryd mewn cynllun gwerth \u00a31 biliwn i adnewyddu abertawe"}, {"text_idx": "#000001", "text": "Bydd y cynllun gwerth \u00a31 biliwn i weddnewid canol dinas Abertawe\u2019n cymryd cam mawr ymlaen y mis hwn gyda\u2019r prif waith adeiladu ar un o ddatblygiadau blaenllaw\u2019r gwaith adfywio, \u2018Abertawe Ganolog\u2019, yn dechrau ar y safle ar 27 Tachwedd. Rhan annatod o\u2019r gwaith adnewyddu uchelgeisiol ledled y ddinas, sef cynllun Cam Un \u2018Abertawe Ganolog\u2019 gwerth \u00a3135 miliwn, yw rhanbarth diwylliannol newydd sy\u2019n cwmpasu arena perfformiadau byw a\u0302 lle i 3,500 o bobl a chanolfan gynadledda, gwesty a\u0302 150 o ystafelloedd, parc arfordirol, pont drawiadol i gerddwyr, cartrefi newydd, swyddfeydd a lle i werthu bwyd a diod, gan alluogi\u2019r ddinas i wireddu ei photensial a bod yn un o\u2019r lleoedd mwyaf cyffrous yn y DU i fyw, gweithio, ymweld ac astudio."}, {"text_idx": "#000003", "text": "Yn ychwanegol, mae Cam Un yn cynnwys wal werdd a\u2019r parc arfordirol 1.1 erw, gan ddarparu mannau gwyrdd deniadol, yn ogystal a\u0302 chyfleusterau ar gyfer digwyddiadau awyr agored, y gwesty a 960 o leoedd parcio newydd ar draws y datblygiad. Ger marina prydferth Abertawe, bydd cynllun \u2018Abertawe Ganolog\u2019 yn cymryd y camau nesaf i gysylltu\u2019r ddinas a\u0302\u2019r traeth ysblennydd gyda help pont sylweddol i gerddwyr a beicwyr, sy\u2019n cyfuno hydreiddedd gwell a\u0302 dyluniad deniadol."}, {"text_idx": "#000005", "text": "Abertawe Ganolog yw\u2019r darn coll o\u2019r jig-so a fydd yn denu mwy o bobl i ganol y ddinas, ac yn atgyfnerthu ein bywiogrwydd economaidd yn fawr."}, {"text_idx": "#000006", "text": "Meddai Rob Stewart, arweinydd Cyngor Abertawe: \u201cMae dechrau gwaith \u2018Abertawe Ganolog\u2019 ar y safle\u2019n gam enfawr yn natblygiad Abertawe. O\u2019n traeth ysblennydd a\u2019n tirnodau hanesyddol i\u2019n prifysgolion a sefydliadau o\u2019r radd flaenaf, mae Abertawe\u2019n cynnig cyfoeth o gyfleoedd nad ydynt wedi\u2019u gwerthfawrogi\u2019n iawn am gyfnod rhy hir. Yn ogystal a\u0302\u2019r prosiectau gweddnewidiol eraill sy\u2019n cael eu cynnal ar draws y ddinas, \u2018Abertawe Ganolog\u2019 yw\u2019r darn coll o\u2019r jig-so a fydd yn denu mwy o bobl i ganol y ddinas, ac yn atgyfnerthu ein bywiogrwydd economaidd yn fawr. Rhagwelir y bydd Cam Un \u2018Abertawe Ganolog\u2019 ar ei ben ei hun yn creu mwy na 2,500 o swyddi newydd ar draws y sector adeiladu a\u2019r tu hwnt iddo, y disgwylir i 75 y cant ohonynt gael eu llenwi gan drigolion lleol. Bydd Cam Dau hefyd yn cynnwys creu hyb sector cyhoeddus mawr, gyda\u2019r potensial i greu miloedd yn fwy o swyddi yng nghanol y ddinas.\u201d"}, {"text_idx": "#000007", "text": "Bydd rhaglen adfywio ehangach canol dinas Abertawe\u2019n cyflwyno rhagor o dai newydd i\u2019r ddinas, yn ogystal a\u0302 chyfleusterau dysgu a busnes. Bydd Bargen Ddinesig Bae Abertawe hefyd yn cyllido rhanbarth masnachol newydd yn rhannol, yn cynnwys hyb arloesi 100,000 tr. sg. gyda mannau deori a chydweithio ar gyfer busnesau bach yn y diwydiannau technoleg a chreadigol, a \u2018phentref blychau\u2019 newydd a man arloesi i\u2019w adeiladu ym Mhrifysgol Cymru y Drindod Dewi Sant SA1. Bydd hyn yn darparu lle hyblyg a fforddiadwy o\u2019r radd flaenaf ar gyfer busnesau newydd a myfyrwyr, gan helpu i gadw o\u0302l-raddedigion yn y ddinas. Ar o\u0302l eu cwblhau, bydd y prosiectau hyn, ar y cyd, yn cynhyrchu gwariant aelwydydd \u00a36.6 miliwn ychwanegol y flwyddyn a gwerth ychwanegol crynswth \u00a3297 miliwn i\u2019r economi leol."}, {"text_idx": "#000008", "text": "Yn ogystal a\u0302 bod yn gyrchfan ar gyfer adloniant o\u2019r radd flaenaf, bydd Abertawe Ganolog yn gymdogaeth drefol newydd i bobl hefyd."}, {"text_idx": "#000010", "text": "Rhoddwyd caniata\u0302d cynllunio ar gyfer Cam Un \u2018Abertawe Ganolog\u2019 ym mis Hydref 2018. Dechreuodd y prif waith ar y safle ar 27 Tachwedd 2019 gyda\u2019r bwriad i gwblhau Cam Un ganol 2021."}, {"text_idx": "#000012", "text": "Cofrestrwch ar gyfer ein cylchlythyrau e-bost i gael y newyddion a\u2019r wybodaeth ddiweddaraf am ddatblygiadau Bae Copr"}]